**Отчет за 2023 г. за дейностите на РЗИ-Добрич по Национална програма за подобряване на ваксинопрофилактиката на сезонния грип и на пневмококовите инфекции при лица на и над 65г., 2023-2026г.**

Броят на обхванатите лица с противогрипна ваксина за календарната година ОПЛ ще отчетат през януари 2024г. в рамките на тримесечния отчет за извършените дейности по имунопрофилактика.

В Имунизационния кабинет на РЗИ - Добрич през четвърто тримесечие на 2023г. са имунизирани 8 лица с предоставени от тях противогрипни ваксини.

Със заповед на Министъра на здравеопазването РД 01-566/13.10.2023г. ни е възложено изпълнението на следната дейност от Националната програма за подобряване на ваксинопрофилактиката на сезонния грип и на пневмококовите инфекции при лица на и над 65 г., 2023-2026 г.:

**Оперативна цел 4.** Дейности, целящи повишаване нивото на информираност на населението, с насоченост към целевата група и към изпълнителите на програмата, за значимостта на заболяванията и възможностите за профилактика чрез имунизация.

**Основна дейност: 4.4.** Провеждане на обучителни семинари на изпълнителите на програмата по въпросите на грипа и необходимостта от профилактика чрез имунизация.

В изпълнение на заповедта на територията на област Добрич са извършени следните дейности:

1. С цел повишаване нивото на информираност за изпълнителите на програмата са организирани и проведени 5 семинара, на които е проведено обучение на ОПЛ от област Добрич - изпълнители по програмата:

* 2 семинара в гр. Добрич (на 22.11.2023г. и на 22.11.2023г.), предназначен за ОПЛ с амбулатории на територията на община Добрич, общ. Крушари, общ. Генерал Тошево и община Добрич-селска. На 22.11.2023г. присъстваха и представители на РЗОК – Добрич, които запознаха присъстващите ОПЛ с механизмите на отчитане на извършените имунизации по национални програми.
* По един семинар е проведен в гр. Каварна (на 21.11.2023г.), гр. Тервел (на 22.11.2023г.), гр. Балчик (на 23.11.2023г.), предназначени за ОПЛ, работещи на територията на съответната община.

На семинарите служителите на отдел ПЕК при РЗИ - Добрич запознаха присъстващите ОПЛ с програмата - цели, целеви групи за имунизация, изисквания за прилагане и отчитане на ваксините по приложенията от Наредба № 15 за имунизациите. Предоставени са им промотивни материали.

2. На 29.11.2023г. и 30.11.2023г. са проведени 2 семинара на здравните специалисти от учебните и детски заведения от областта. Присъстващите са запознати с програмата, риска от заболяването, ползата от имунизацията срещу грип и безопасността на ваксините. Предоставени са им здравно-образователни материали.

1. Предвиденото за здравните медиатори обучение беше отложено за м. януари 2024год., поради натовареността на служителите от отдел ПЕК.
2. В рамките на текущия и тематичен контрол на ОПЛ се оказва методична помощ по прилагането на противогрипната ваксина. При получаване на ваксини в имунизационния кабинет на РЗИ - Добрич им се предоставят промотивни материали по програмата.
3. Със средствата, предоставени ни със Заповеди на МЗ РД-01-548/04.10.2023г. и РД-03-226/31.10.2023г. са подготвени промотивни материали по програмата, осигурени са консумативи и кафе-пауза за провеждане на семинарите.
4. Извършените разходи за изпълнението на дейностите са изготвени в съответствие с указанията на Министерство на финансите, Сметната палата и Министерство на здравеопазването за реда и начина за предоставяне на отчетите за касовото изпълнение на бюджетните и извънбюджетните сметки и фондове за 2023г. и са отразени в отчета за касовото изпълнение на бюджета на РЗИ - Добрич.